+-----------------------------------------------------------------------+
| 11. ฐานะการเงินและผลการดำเนินงาน                                        |
+-----------------------------------------------------------------------+

(1) งบการเงิน

  ก. สรุปรายงานการสอบบัญชี

-   ปี 2552
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

-   ปี 2551
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

-   ปี 2550
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขโดยมีข้อสังเกตเกี่ยวกับการเปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยในงบการเงินเฉพาะกิจการ
    เมื่อวันที่ 1 มกราคม 2550 บริษัทฯ
    ได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อยในงบการเงินเฉพาะกิจการจากวิธีส่วนได้เสียเป็นวิธีราคาทุน
    โดยบริษัทฯ ได้ปรับย้อนหลังงบการเงินเฉพาะกิจการ ณ วันที่ 31 ธันวาคม 2549
    และสำหรับปีสิ้นสุดวันเดียวกัน ในการเปลี่ยนแปลงนโยบายการบัญชีดังกล่าว
    บริษัทฯได้ปรับย้อนหลังงบการเงินเฉพาะกิจการงวดก่อนที่นำมา แสดงเปรียบเทียบ
    การเปลี่ยนแปลงนี้ทำให้บริษัทฯ มีกำไรสุทธิในงบกำไรขาดทุนเฉพาะกิจการ สำหรับปีสิ้นสุดวันที่
    31 ธันวาคม 2550 และ 2549 ลดลงเป็นจำนวน 1,257 ล้านบาท (1.51 บาทต่อหุ้น) และ
    974 ล้านบาท (1.19 บาทต่อหุ้น) ตามลำดับ ทั้งนี้การเปลี่ยนแปลงนโยบายการบัญชีดังกล่าว
    มีผลกระทบเฉพาะต่อรายการบัญชีที่เกี่ยวข้องกับเงินลงทุนในบริษัทย่อยในงบการเงินเฉพาะกิจการเท่านั้น
    ไม่ได้มีผลกระทบต่องบการเงินรวมแต่อย่างใด

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

รายได้จากการขายของกลุ่มบริษัทฮานา ลดลงร้อยละ 11 เมื่อเทียบปีต่อปี โดยปี 2552 มีจำนวน
13.5 พันล้านบาท เมื่อเทียบกับปี 2551 ที่จำนวน 15.1 พันล้านบาท
ส่วนรายได้จากการขายในรูปสกุลเงินเหรียญสหรัฐในปี 2552 ลดลงร้อยละ 13 เป็น 392
ล้านเหรียญสหรัฐ จาก 452 ล้านเหรียญสหรัฐในปี 2551 กำไรจากการดำเนินงานในปี 2552
ลดลงร้อยละ 1.4 เท่ากับ 1,847.8 ล้านบาท จาก 1,855.9 ล้านบาทในปี 2551
กำไรจากการดำเนินงานในรูปเงินเหรียญสหรัฐในปี 2552 ลดลงร้อยละ 1.4 เท่ากับ 53.8
ล้านเหรียญสหรัฐ จาก 55.5 ล้านเหรียญสหรัฐ ในปี 2551

ในปี 2552 รายได้จากการขายของทั้งกลุ่มบริษัท ในรูปสกุลเงินเหรียญสหรัฐลดลงร้อยละ 13
เมื่อเทียบกับปี 2551 แต่ปี 2552 มีการเปลี่ยนแปลงของธุรกิจที่แตกต่างจากปี 2551 อย่างชัดเจน
โดยยอดขายในรูปสกุลเงินเหรียญสหรัฐเมื่อเทียบกับปีที่ผ่านมา ในครึ่งแรกของปีลดลงร้อยละ 23
ในขณะที่ครึ่งหลังของปีเพิ่มขึ้นร้อยละ 8 เมื่อเทียบปีต่อปี
ซึ่งทิศทางของยอดขายสะท้อนให้เห็นถึงผลกระทบจากภาวะวิกฤติเศรษฐกิจโลกในปลายปี 2551
และเริ่มมีการฟื้นตัวจากการเพิ่มเติมจำนวนสินค้าคงคลังที่ลดลง
และต่อเนื่องมาในครีงปีหลังที่ตลาดเติบโตขึ้นจากความต้องการในสินค้าอิเล็คทรอนิกส์ที่เพิ่มสูงขึ้นทั่วโลก

การวิเคราะห์ผลการดำเนินงานที่ผ่านมา

การวิเคราะห์รายได้

ปี 2552 ยอดขายของหน่วยงานประกอบ IC หดตัวในรูปสกุลเงินเหรียญสหรัฐร้อยละ 13
(ลดลงร้อยละ 11 ในรูปเงินบาท) โดยยอดขายหดตัวร้อยละ 20
ในครึ่งปีแรกและทรงตัวในครึ่งปีหลัง (เมื่อเทียบกับปีที่ผ่านมา)
ยอดขายของหน่วยงานที่จังหวัดพระนครศรีอยุธยาลดลงร้อยละ 12 และหน่วยงานที่เมืองเจียซิง
ประเทศจีน ลดลงร้อยละ 21
อย่างไรก็ตามทั้งสองหน่วยงานนี้มียอดขายที่ใกล้เคียงกันในช่วงครึ่งปีหลังของปี 2552
เมื่อเทียบกับช่วงเวลาเดียวกันของปี 2551

ยอดขายของหน่วยงานไมโครอิเล็คทรอนิคส ลดลงร้อยละ 10 ในรูปสกุลเงินเหรียญสหรัฐ
(ลดลงร้อยละ 6 ในรูปเงินบาท) โดยผลการดำเนินงานของหน่วยงานที่จังหวัดลำพูนลดลงร้อยละ 2
และหน่วยงานที่เมืองเจียซิงลดลงร้อยละ 26 ยอดขายในครึ่งปีแรกลดลงร้อยละ 20
และครึ่งปีหลังเพิ่มขึ้นร้อยละ 8 (เมื่อเทียบกับปีที่ผ่านมา)
โดยยอดขายของหน่วยงานที่จังหวัดลำพูนลดลงร้อยละ 14 ในช่วงครึ่งปีแรก แต่เพิ่มขึ้นร้อยละ 37
ในครึ่งหลังของปี ยอดขายของหน่วยงานที่เมืองเจียซิง ลดลงร้อยละ 33 ในครึ่งแรกของปี
แต่เพิ่มขึ้นร้อยละ 17 ในครึ่งหลังของปี เมื่อเทียบกับช่วงเวลาเดียวกันในปี 2551

ยอดขายของหน่วยประกอบผลิตภัณฑ์เฉพาะอย่าง (CPG) ลดลงร้อยละ 34
ในรูปสกุลเงินเหรียญสหรัฐ (ลดลงร้อยละ 32 ในรูปเงินบาท) ซึ่งลดลงมากกว่าหน่วยงานอื่นๆ
เนื่องจากผลกระทบจากภาคอุตสาหกรรมยานยนต์ และจะยังคงต่อเนื่องไปจนถึงปี 2557
ส่วนยอดขายของบริษัทฮานา ไมโครดิสเพลย์ เทคโนโลยี่ (HMT) ลดลงร้อยละ 20
โดยมียอดขายที่สวนทางกันกับผลิตภัณฑ์ LCOS (Liquid Crystal on Silicon)
ที่มียอดสั่งซื้อเพิ่มขึ้นในช่วงครึ่งปีหลัง

สัดส่วนยอดขายแยกตามหน่วยงานการผลิต

+-----------------------------+------------+--------------+------------+
|                             | ปี 2552     | ปี 2551       | ปี 2550     |
+-----------------------------+------------+--------------+------------+
| หน่วยการผลิต PCBA (ประเทศไทย) | 43%        | 37%          | 37%        |
+-----------------------------+------------+--------------+------------+
| หน่วยการผลิต PCBA (ประเทศจีน)  | 15%        | 18%          | 17%        |
+-----------------------------+------------+--------------+------------+
| CPG - (กรุงเทพ)              | 8%         | 11%          | 12%        |
+-----------------------------+------------+--------------+------------+
| หน่วยการผลิต IC (อยุธยา)       | 29%        | 29%          | 30%        |
+-----------------------------+------------+--------------+------------+
| หน่วยการผลิต IC (เจียซิง)       | 4%         | 4%           | 4%         |
+-----------------------------+------------+--------------+------------+
| HMT (สหรัฐอเมริกา)            | 1%         | 1%           | 1%         |
+-----------------------------+------------+--------------+------------+
|                             | 100%       | 100%         | 100%       |
+-----------------------------+------------+--------------+------------+

การวิเคราะห์อัตราส่วนกำไรขั้นต้น ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้นเท่ากับร้อยละ 19 ในปี 2552 เพิ่มขึ้นร้อยละ 2 จากเท่ากับร้อยละ 17 ในปี
2551 เนื่องจากการเพิ่มยอดขายในสินค้าที่มีอัตรากำไรสูง (Product Mix) ของหน่วยงานผลิต
IC และ PCBA ส่วนหน่วยงานประกอบผลิตภัณฑ์เฉพาะอย่าง (CPG) มีกำไรค่อนข้างคงที่
อัตรากำไรขั้นต้นเพิ่มขึ้นเล็กน้อยที่ร้อยละ 1 ในปี 2551 เนื่องมาจากปี 2550
มีการปรับลดมูลค่าสินค้าคงคลังจำนวน 100 ล้านบาท
เนื่องจากการแข็งค่าของเงินบาทต่อเงินสกุลเหรียญสหรัฐในปลายปี 2549

การวิเคราะห์ผลกำไรจากการดำเนินงาน

กำไรจากการดำเนินงานของปี 2552 ลดลงร้อยละ 1 เนื่องจากยอดขายที่ลดลง อย่างไรก็ตาม
กำไรขั้นต้นจากการดำเนินงานเพิ่มขึ้นร้อยละ 2 เท่ากับร้อยละ 14 เทียบกับปี 2551
ที่เท่ากับร้อยละ 12 เนื่องจากค่าใช้จ่ายในการขายและบริหารลดลง
โดยค่าใช้จ่ายในการขายและบริหารยังคงเท่ากับร้อยละ 6 ของยอดขาย แต่ลดลง 130
ล้านบาทเนื่องมาจากการลดค่าใช้จ่าย รวมทั้งการลดจำนวนพนักงานในปี 2551
และการเพิ่มขึ้นของการตั้งสำรองหนี้ที่สงสัยว่าจะสูญในปี 2551
กำไรขั้นต้นจากการดำเนินงานยังคงเท่ากับร้อยละ 12 สำหรับปี 2551 เทียบกับปี 2550
เนื่องจากกำไรขั้นต้นและค่าใช้จ่ายในการขายและบริหารไม่เปลี่ยนแปลงมากนักเมื่อเทียบปีต่อปี

โดยสรุปแล้วค่าใช้จ่ายในการขายและบริหารลดลงร้อยละ 14 ในปี 2552 แต่เพิ่มขึ้นร้อยละ 8 ในปี
2551 เมื่อเทียบกับปี 2550 อย่างไรก็ตาม ค่าใช้จ่ายในการขายและบริหารอยู่ที่ร้อยละ 6
ของยอดขาย ในปี 2550 - 2552

เช่นเดียวกับกำไรสุทธิ (Net profit margin) ก่อนรายการยกเว้น ที่เพิ่มขึ้นร้อยละ 2
เป็นร้อยละ 15 ในปี 2552 แต่ยังคงเท่ากับร้อยละ 13 ในปี 2551 และปี 2550
ส่วนภาษีเงินได้นิติบุคคลยังคงเป็นอัตราร้อยละ 5-7 ของกำไรสุทธิก่อนภาษี ตลอด 3 ปีที่ผ่านมา

กำไรก่อนหักดอกเบี้ยจ่าย ภาษี ค่าเสื่อมราคา และค่าตัดจำหน่าย (EBITDA margin)
เพิ่มขึ้นร้อยละ 2 คือเท่ากับร้อยละ 21 ในปี 2552 และเพิ่มขึ้นจากร้อยละ 1 มาเป็นร้อยละ 19
ในปี 2551 เทียบกับปี 2550

การวิเคราะห์เงินปันผลจ่าย

ในปี 2550 บริษัทฯ จ่ายเงินปันผล 1.50 บาทต่อหุ้น (0.50 บาทในเดือนธันวาคม 2549 และ
1.00 บาทในเดือนพฤษภาคม ปี 2550) จากผลกำไรของปี 2549 จ่ายเงินปันผล 1.30
บาทต่อหุ้นในปี 2551 จากผลกำไรของปี 2550 และจ่ายเงินปันผล 1.20 บาทต่อหุ้นในปี 2552
จากผลกำไรของปี 2551
ซึ่งคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้นเท่ากับร้อยละ 56 ร้อยละ 51
และร้อยละ 57 ตามลำดับ

โดยปกติบริษัทฯ จะทำการประกาศการจ่ายเงินปันผลจากผลการดำเนินงานของปีที่ผ่านมา
โดยมีการประชุมคณะกรรมการในเดือนกุมภาพันธ์ของปีถัดไป
เพื่อที่จะนำเข้าสู่การขอมติอนุมัติจากที่ประชุมผู้ถือหุ้นสามัญประจำปีในเดือนเมษายน
และจะทำการจ่ายปันผลในเดือนพฤษภาคม

ฐานะทางการเงิน

กลุ่มบริษัทฯ ไม่มีภาระหนี้ที่ก่อให้เกิดดอกเบี้ย และมีเงินสดและรายการเทียบเท่าเงินสดสำรอง ณ
31 ธันวาคม 2552 เท่ากับ 6.0 พันล้านบาท จาก 4.7 พันล้านบาทในปี 2551 และ 3.4
พันล้านบาท ในปี 2550

คุณภาพสินทรัพย์

ลูกหนี้การค้า

ลูกค้าของบริษัทฯ และบริษัทย่อยเป็นบริษัทที่มีชื่อเสียงในอุตสาหกรรมการประกอบ IC และ
อิเล็คทรอนิกส์ ทั้งนี้บริษัทฯ
จะทำการตั้งสำรองค่าเผื่อหนี้สงสัยจะสูญสำหรับหนี้ที่ครบกำหนดชำระเกินกว่า 90 วัน
รวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ

ตารางแสดงลูกหนี้การค้าของบริษัทฯ และบริษัทย่อย

  ------------------------------- ------------- ------------- -------------
  ลูกหนี้การค้า-บริษัทอื่น                2552          2551          2550

  น้อยกว่า 3 เดือน                   2,281,059     1,514,771     2,429,800

  3-6 เดือน                        9,382         30,274        20,921

  6-12 เดือน                       3,266         7,013         5,295

  มากกว่า 12 เดือนขึ้นไป              5,768         1,266         1,132

  รวมลูกหนี้-บริษัทอื่น                  2,299,475     1,553,325     2,457,148

  หัก:ค่าเผื่อหนี้สงสัยจะสูญ              -6,415        -13,052       -7,608

                                  2,293,060     1,540,272     2,449,540
  ------------------------------- ------------- ------------- -------------

สินค้าคงเหลือ

โดยทั่วไปบริษัทฯและบริษัทย่อยจะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงเหลือส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต และมีสินค้าสำเร็จรูปที่รอการจัดส่งให้แก่ลูกค้าเพียงส่วนน้อย
โดยปกติกลุ่มบริษัทฯ
จะทำการตัดจำหน่ายวัตถุดิบที่ล้าสมัยและตั้งสำรองค่าเผื่อสินค้าล้าสมัยสำหรับสินค้าคงเหลือที่มีอายุยาวนานและการด้อยค่าของสินทรัพย์ถาวรกรณีถ้ามีนัยสำคัญ
ในทุกไตรมาส

ระยะเวลาหมุนเวียนสินค้าคงเหลือเฉลี่ยในปี 2552 เท่ากับ 58 วัน ปี 2551 เท่ากับ 59 วัน
และปี 2550 เท่ากับ 61 วัน

สภาพคล่อง

กลุ่มบริษัทฯ มีเงินสดสำรอง 6.0 พันล้านบาท และไม่มีภาระหนี้สินที่ก่อให้เกิดดอกเบี้ย
ส่งผลให้อัตราส่วนสภาพคล่องมากกว่า 3 เท่าของหนี้สินหมุนเวียน
สภาพคล่องในการดำเนินงานยังคงแข็งแกร่งอย่างต่อเนื่องในปี 2552 เมื่อเทียบกับค่าตัดจำหน่าย
(“EBITDA”) ที่เท่ากับ 2.8 พันล้านบาท ซึ่งใกล้เคียงกับปี 2551 และปี 2550

เงินสดสำรองในปี 2552 เพิ่มขึ้น 1.3 พันล้านบาท เนื่องจากมีกระแสเงินสดจำนวน 1.1
พันล้านบาทหลังจากหักเงินปันผลและเงินทุนหมุนเวียนในการดำเนินงาน และ 0.2
พันล้านบาทมาจากการลดลงของเงินทุนหมุนเวียน เงินสดสำรองในปี 2551 ยังคงเท่ากับ 1.30
พันล้านบาท เนื่องจากการลดลงของเงินทุนหมุนเวียน 0.5 พันล้านบาทในปี 2551
และมีกระแสเงินสดจากการดำเนินงานสุทธิจำนวน 0.8 พันล้านบาท

รายจ่ายฝ่ายทุน

รายจ่ายฝ่ายทุนสุทธิของปี 2552 เท่ากับ 754 ล้านบาท ในปี 2551 เท่ากับ 1,049 ล้านบาท และ
ปี 2550 เท่ากับ 1,278 ล้านบาท ตามลำดับ
โดยปกติรายจ่ายฝ่ายทุนจะเป็นรายจ่ายสำหรับการซื้ออุปกรณ์การผลิตเมื่อมีการเพิ่มขึ้นของยอดขาย
โดยเฉพาะหน่วยงานประกอบ IC อย่างไรก็ตามจะล้าหลังประมาณ 3-6
เดือนเนื่องจากต้องทำการสั่งซื้อล่วงหน้า
การขยายโรงงานใหม่จะขึ้นอยู่กับการใช้สอยประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สินที่ก่อให้เกิดดอกเบี้ย
และมีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คทรอนิกส์ โดยรับจ้างทำการผลิตสินค้าจากลูกค้า
และดำเนินการจัดส่งให้ลูกค้า หรือลูกค้าของลูกค้าเอง ดังนั้นผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิมและการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจของโลกและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยกลุ่มบริษัท มีรายได้จากการขายในรูปสกุลเงินต่างประเทศ (สกุลเงินเหรียญสหรัฐ)
และมีต้นทุนในรูปสกุลเงินต่างประเทศคิดเป็นร้อยละ 60 ของรายได้จากการขาย
การเปลี่ยนแปลงของอัตราแลกเปลี่ยนเงินบาทต่อเหรียญสหรัฐ และเงินหยวนของจีนต่อเหรียญสหรัฐ
จะมีผลกระทบต่อผลกำไรของกลุ่มบริษัทฯ ประมาณ 135 ล้านบาทต่อไตรมาส สำหรับทุกๆ ร้อยละ
10 ของการเปลี่ยนแปลงอัตราแลกเปลี่ยนของเงินบาทต่อเหรียญสหรัฐ
และเงินหยวนของจีนต่อเหรียญสหรัฐ ซึ่งก็คือ (1-0.60) X ยอดขาย X 10%

กลุ่มบริษัทฯ ในประเทศไทยมีงบดุลที่แสดงสินทรัพย์สุทธิประมาณ 55 ล้านเหรียญสหรัฐ
ซึ่งเป็นส่วนเงินทุนหมุนเวียนที่เกี่ยวข้องกับเงินตราต่างประเทศ บริษัทฯ
ได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า เป็นจำนวน 50 ล้านเหรียญสหรัฐ
ด้วยการซื้อเงินสกุลบาทและขายเงินสกุลเหรียญสหรัฐ ซึ่งทำการต่อสัญญาทุกๆ 3 - 6 เดือน

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศ
ผลกระทบของการเปลี่ยนแปลงอัตราแลกเปลี่ยนจะปรากฏใน
“รายการผลต่างจากการแปลงค่างบการเงิน” ในส่วนของผู้ถือหุ้นในบัญชีงบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว

อัตราแลกเปลี่ยนเงินสกุลบาทต่อเหรียญสหรัฐสะท้อนถึงทิศทางเศรษฐกิจของตลาดและความต้องการของสินค้า
อัตราแลกเปลี่ยนโดยเฉลี่ยสำหรับปี 2552 เท่ากับ 34.3 บาทต่อเหรียญสหรัฐ ซึ่งอ่อนค่าลงร้อยละ
3 จากปี 2551 ที่เท่ากับ 33.4 บาทต่อเหรียญสหรัฐ แต่ใกล้เคียงกับปี 2550 ที่เท่ากับ 34.6
บาทต่อเหรียญสหรัฐ

สำหรับบริษัทฮานา ที่เป็นกลุ่มบริษัทที่ส่งออก
การเคลื่อนไหวของอัตราแลกเปลี่ยนมีผลต่อการเปลี่ยนแปลงของรายได้
เนื่องจากมีผลกระทบต่อกำไรจากการดำเนินงาน และการปรับปรุงมูลค่าของสินค้าคงคลัง
(ซึ่งฝ่ายจัดการจะรายงานแต่ละไตรมาส เมื่อมีผลกระทบที่เป็นสาระสำคัญต่อผลกำไร)
และกำไรขั้นต้น

รายการยกเว้น

ไม่มีรายการยกเว้นสำหรับปี 2552 บริษัทฯได้ขายหุ้นทั้งหมด ที่ถืออยู่ร้อยละ 23.4 ในบริษัท
แอดแวนซ์ อินเตอร์คอนเนค เทคโนโลยี่ จำกัด (“AIT”) ให้กับ บริษัทยูนิเซมในเดือนกรกฎาคม
2550 ทั้งนี้การดำเนินการทำสัญญาซื้อขายได้เสร็จสมบูรณ์แล้ว ซึ่งบริษัทย่อยได้รับเงินประมาณ 15.6
ล้านเหรียญสหรัฐในปี 2550 ในไตรมาสที่ 3 ปี 2550 บริษัทฯ
ยังได้ตั้งประมาณการภาระภาษีจากการประเมินภาษีเงินได้นิติบุคคลจากกรมสรรพากรเป็นจำนวนเงิน
150 ล้านบาท ซึ่งยอดเงินจำนวนนี้ได้เคยระบุไว้ในหมายเหตุประกอบงบการเงินแล้ว บริษัทฯ
กำลังอยู่ในขั้นตอนดำเนินการอุทธรณ์

แผนการดำเนินงานในอนาคต

ปี 2553 บริษัทฯ มีแผนการก่อสร้างโรงงาน พื้นที่ 5,000 ตารางเมตร
ที่หน่วยงานจังหวัดพระนครศรีอยุธยา โดยใช้งบประมาณ 200 ล้านบาท และมีแผนก่อสร้างโรงงาน
พื้นที่ 3,000 ตารางเมตรที่หน่วยงานจังหวัดลำพูน โดยใช้งบประมาณ 100 ล้านบาท
รวมทั้งมีการแผนการซื้อที่ดินโดยใช้งบประมาณ 150 ล้านบาท
เพื่อขยายกำลังการผลิตที่หน่วยงานจังหวัดลำพูน

ภาวะอุตสาหกรรมและการแข่งขัน

ช่วงต้นปี 2552 ตลาดยังคงประสบภาวะอ่อนตัวเนื่องจากวิกฤติเศรษฐกิจโลก ต่อมาไตรมาส 2
มีสัญญาณของการฟื้นตัวและเติบโตอย่างแข็งแกร่งจนถึงปลายปี 2552
โดยเฉพาะสำหรับธุรกิจไมโครอิเล็คโทรนิคสและ IC ส่วนธุรกิจประกอบผลิตภัณฑ์เฉพาะอย่าง
(CPG) และไมโครดิสเพลย์ก็เป็นไปตามทิศทางเดียวกัน
แต่การฟื้นตัวของธุรกิจประกอบผลิตภัณฑ์เฉพาะอย่าง (CPG)
เป็นไปอย่างจำกัดเนื่องจากสัญญาเช่าที่ของโรงงานจะสิ้นสุดในปี 2557

บริษัทฯ
ยังคงรักษากลยุทธทางการตลาดโดยการเสนอผลิตภัณฑ์ที่มีคุณภาพตามความต้องการของลูกค้าในราคาที่แข่งขันได้
ซึ่งฝ่ายบริหารมั่นใจว่าบริษัทฯมีโครงสร้างต้นทุนที่เท่ากับหรือต่ำกว่าคู่แข่งขันส่วนใหญ่

ค่าตอบแทนของผู้สอบบัญชี

ค่าตอบแทนจากการสอบบัญชีปี 2552

+-------------------------------+-------------------+-----------------+
| ชื่อบริษัทผู้จ่าย                    | ชื่อผู้สอบบัญชี         | ค่าสอบบัญชี        |
+-------------------------------+-------------------+-----------------+
| บริษัท ฮานา ไมโครอิเล็คโทรนิคส     |   กมลทิพย์          | 1,800,000 บาท   |
| จำกัด (มหาชน)                  |   เลิศวิทย์วรเทพ     |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 720,000 บาท     |
| (อยุธยา) จำกัด                  | เลิศวิทย์วรเทพ       |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 480,000 บาท     |
| (กรุงเทพ) จำกัด                 | เลิศวิทย์วรเทพ       |                 |
+-------------------------------+-------------------+-----------------+
| รวมค่าตอบแทนจากการสอบบัญชี       |                   | 3,000,000 บาท   |
+-------------------------------+-------------------+-----------------+

ค่าบริการอื่น

  ---------------------------- ------------------------------------------------------------------- ----------- ----------------------- ---------------------
  ชื่อบริษัทผู้จ่าย                   ประเภทของงานบริการอื่น                                                 ชื่อผู้สอบบัญชี   ค่าตอบแทนของงานบริการอื่น   

                                                                                                               ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  บริษัท ฮานา ไมโครอิเล็คโทรนิคส    การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        690,000 บาท             -
  จำกัด (มหาชน)                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        260,000 บาท             -
  (อยุธยา) จำกัด                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        100,000 บาท             -
  (กรุงเทพ) จำกัด                                                                                    สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  รวมค่าตอบแทนสำหรับงานบริการอื่น                                                                                   1,050,000 บาท           -
  ---------------------------- ------------------------------------------------------------------- ----------- ----------------------- ---------------------